Νικόλαος Βγενόπουλος

Ο Νικόλαος Βγενόπουλος (1926 - 27 Δεκεμβρίου 1985) ήταν Έλληνας ιατρός και πολιτικός. 

 Βιογραφία 
Γεννήθηκε το 1926 στην Αγία Βαρβάρα Τριταίας Αχαΐας και μεγάλωσε στην Πάτρα. Αδελφός του ήταν ο δικηγόρος και νομάρχης Θεόδωρος Βγενόπουλος και θείος του ο υπουργός Αναστάσιος Βγενόπουλος. Σπούδασε στην Ιατρική Σχολή του Πανεπιστημίου Αθηνών και αναγορεύθηκε διδάκτορας της Καρδιολογίας. 

Συνετέλεσε στην ίδρυση της Ένωσης Νέων Ιατρών και εξελέγη γενικός γραμματέας και αντιπρόεδρος του Ιατρικού Συλλόγου Αθηνών. Κατά τη διάρκεια της Χούντας των Συνταγματαρχών ανέπτυξε αντιστασιακή δράση ως στέλεχος του ΠΑΚ που είχε ιδρύσει ο Ανδρέας Παπανδρέου.Το ποντίκι, Ποιος ήταν ο Αντώνης Τρίτσης ; του Παναγή Δ Κουτουφά , ανακτήθηκε 28 Ιανουαρίου 2013 Το Νοέμβριο του 1970 συνελήφθη από την ΕΣΑ και υποβλήθηκε σε βασανιστήρια, κρατήθηκε στην απομόνωση και αργότερα καταδικάστηκε από Έκτακτο Στρατοδικείο σε φυλάκιση 2,5 ετών. Συνέχισε τη δράση του και κατά την Εξέγερση του Πολυτεχνείου.Σήμερα η κηδεία του Ν. Βγενόπουλου, Τα Νέα, 28-12-1985. 

Ιδρυτικό μέλος του ΠΑΣΟΚ, είχε υπογράψει τη Διακήρυξη της 3ης του Σεπτέμβρη.Το Βήμα, Από το ΠΑΚ στο ΠαΣοΚ, ανακτήθηκε 28 Ιανουαρίου 2013 Εκλέχθηκε με το ΠΑΣΟΚ βουλευτής Αχαΐας στις εκλογές του 1974Κώστας Τριανταφύλλου, Ιστορικό λεξικό των Πατρών, Εκ του τυπογραφείου Πέτρου Κούλη, Πάτρα 1995, λήμμα Βγενόπουλος και του 1977.

Εκλέχθηκε ευρωβουλευτής με το ΠΑΣΟΚ στις Ευρωεκλογές του 1981  και επανεκλέχθηκε το 1984.Έλληνες ευρωβουλευτές , in.gr, 28-5-2004, ανάκτηση 8-12-2013. 

Πέθανε από έμφραγμα του μυοκαρδίου το Δεκέμβριο του 1985, όντας εν ενεργεία ευρωβουλευτής και κηδεύτηκε από το Πρώτο Νεκροταφείο Αθηνών. Τον Ιανουάριο του 1986 αντικαταστάθηκε από το Νίκο Παπακυριαζή.

 Παραπομπές 

 Πηγές 


Κατηγορία:Βουλευτές Αχαΐας
Κατηγορία:Βουλευτές εκλεγμένοι με το ΠΑΣΟΚ
Κατηγορία:Ευρωβουλευτές εκλεγμένοι με το ΠΑΣΟΚ
Κατηγορία:Μέλη του Πανελλήνιου Απελευθερωτικού Κινήματος
Κατηγορία:Ευρωβουλευτές της Ελλάδας εκλεγμένοι την περίοδο 1984-1989